Nobank kredit tashkilotlarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha ichki nazorat qoidalariga o‘zgartirish va qo‘

O‘zbekiston Respublikasining “O‘zbekiston Respublikasining Markaziy banki to‘g‘risida”gi va “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risida”gi qonunlariga muvofiq O‘zbekiston Respublikasi Markaziy banki boshqaruvi va O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi:
 1. O‘zbekiston Respublikasi Markaziy banki boshqaruvi va O‘zbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2017-yil 9-avgustdagi 344-V va 26-son qarori (ro‘yxat raqami 2925, 2017-yil 4-sentabr) (O‘zbekiston Respublikasi qonun hujjatlari to‘plami, 2017-y., 36-son, 968-modda) bilan tasdiqlangan Nobank kredit tashkilotlarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha ichki nazorat qoidalariga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 1-banddagi “Mikrokredit tashkilotlari to‘g‘risida” degan so‘zlar “Nobank kredit tashkilotlari va mikromoliyalashtirish faoliyati to‘g‘risida” degan so‘zlar bilan almashtirilsin.
 2. 2-bandning ikkinchi xatboshisi quyidagi tahrirda bayon etilsin:
 “nobank kredit tashkilotlari — banklar tomonidan amalga oshiriladigan ayrim moliyaviy operatsiyalarning O‘zbekiston Respublikasining “Nobank kredit tashkilotlari va mikromoliyalashtirish faoliyati to‘g‘risida”gi Qonunida ruxsat etilgan majmuini amalga oshiruvchi kredit tashkilotlari (mikromoliya tashkiloti, lombard va ipotekani qayta moliyalashtirish tashkiloti);”.
 3. 21-bandning “a” kichik bandida:
 oltinchi xatboshi quyidagi tahrirda bayon etilsin:
 “mijoz qonun hujjatlariga muvofiq kreditlar, mikrokreditlar, mikroqarzlar, islomiy moliyalashtirishga oid xizmatlarni olish uchun murojaat qilganda;”;
 sakkizinchi xatboshi quyidagi tahrirda bayon etilsin:
 “mijoz mikromoliya tashkiloti lizing beruvchi sifatida ishtirok etadigan lizing olish uchun murojaat qilganida;”;
 o‘ninchi xatboshi quyidagi tahrirda bayon etilsin:
 “fuqarolardan shaxsiy iste’molga mo‘ljallangan ko‘char mol-mulkni (ashyoni) vaqtinchalik saqlash uchun qabul qilishda;”;
 quyidagi mazmundagi o‘n birinchi xatboshi bilan to‘ldirilsin:
 “kafolatlar berishda;”.
 4. 26-bandning birinchi va ikkinchi xatboshilaridagi “pasport yoki uning o‘rnini bosadigan hujjat” degan so‘zlar “pasport yoki identifikatsiyalovchi ID-karta yoxud ularning o‘rnini bosadigan boshqa hujjat” degan so‘zlar bilan almashtirilsin.
 5. 54-banddagi “ro‘yxat raqami 2833, 2016-yil 11-oktabr” degan so‘zlar “ro‘yxat raqami 3327, 2021-yil 19-oktabr” degan so‘zlar bilan almashtirilsin.
 6. 1-ilovaning 5-bandidagi “Pasport yoki uning o‘rnini bosadigan hujjat” degan so‘zlar “Pasport yoki identifikatsiyalovchi ID-karta yoxud ularning o‘rnini bosadigan boshqa hujjat” degan so‘zlar bilan almashtirilsin.